b'\n_START_ARTICLE_\nEtrit Berisha\n_START_SECTION_\nCariera timpurie\n_START_PARAGRAPH_\nBeri\xc8\x99a s-a n\xc4\x83scut la Pristina, \xc3\xaen prezent \xc3\xaen Kosovo, din p\xc4\x83rin\xc8\x9bi etnici albanezi. \xc8\x98i-a \xc3\xaenceput cariera de tineret la v\xc3\xa2rsta de 8 ani la echipa local\xc4\x83 KF 2 Korriku ca mijloca\xc8\x99, juc\xc3\xa2nd apoi pe postul de portar. La 2 Korriku a r\xc4\x83mas p\xc3\xa2n\xc4\x83 c\xc3\xa2nd activitatea clubului a fost \xc3\xaentrerupt\xc4\x83 din cauza r\xc4\x83zboiului din Kosovo \xc3\xaentre 1998 \xc8\x99i 1999. S-a \xc3\xaentors la club dup\xc4\x83 r\xc4\x83zboi odat\xc4\x83 ce clubul a fost reorganizat. Clubul se confrunta cu dificult\xc4\x83\xc8\x9bi financiare, astfel \xc3\xaenc\xc3\xa2t to\xc8\x9bi juc\xc4\x83torii de la tineret, inclusiv Berisha, s-au transferat la KF KEK \xc3\xaen Obili\xc4\x87 / Kastriot, o echip\xc4\x83 din apropierea ora\xc8\x99ului s\xc4\x83u, \xc3\xaen 2004, unde au r\xc4\x83mas p\xc3\xa2n\xc4\x83 c\xc3\xa2nd 2 Korriku a reu\xc8\x99it s\xc4\x83-i ia \xc3\xaenapoi \xc3\xaen 2007. \xc3\x8en cur\xc3\xa2nd a \xc3\xaenceput s\xc4\x83 se antreneze cu prima echip\xc4\x83 de la 2 Korriku \xc8\x99i a fost, de asemenea, invitat s\xc4\x83 se antreneze cu FK Bashkimi din Kumanovo, Macedonia de c\xc4\x83tre colegul albanez kosovar Bylbyl Sokoli, antrenor principal al clubului, pentru a se bucura de facilit\xc4\x83\xc8\x9bi mai bune dec\xc3\xa2t cele din Kosovo.\n_START_SECTION_\nKalmar\n_START_PARAGRAPH_\nBerisha a dat probe Kalmar FF \xc3\xaen 2007, iar acest lucru a fost f\xc4\x83cut posibil de Albert Bunjaki, antrenorul principal al echipei na\xc8\x9bionale neoficiale din Kosovo, care f\xc4\x83cea parte \xc8\x99i din stafful tehnic al lui Kalmar. Aici i-a convins pe antrenori \xc8\x99i i s-a oferit un contract. El a jucat ini\xc8\x9bial pentru echipa sub 19 ani a lui Kalmar \xc3\xaen ianuarie 2008, fiind considerat prea t\xc3\xa2n\xc4\x83r \xc8\x99i neexperimentat pentru prima echip\xc4\x83 de fotbal \xc3\xaen acea perioad\xc4\x83 \xc8\x99i a fost \xc3\xaemprumutat mai t\xc3\xa2rziu \xc3\xaen sezonul 2009 pentru o scurt\xc4\x83 perioad\xc4\x83 de timp la clubul local de divizia a doua Lindsdals IF pentru a c\xc4\x83p\xc4\x83ta experien\xc8\x9b\xc4\x83. El a impresionat la echipa de tineret \xc8\x99i a fost \xc3\xaen cele din urm\xc4\x83 promovat \xc3\xaen prima echip\xc4\x83 \xc3\xaenainte de Allsvenskan 2010, unde a fost ini\xc8\x9bial rezerva portarului veteran \xc8\x99i legenda lui Kalmar, Petter Wast\xc3\xa5._NEWLINE_A fost inclus prima dat\xc4\x83 \xc3\xaen lotul lui Kalmar chiar \xc3\xaen primul meci al sezonului din 13 martie 2010 \xc3\xaempotriva IFK G\xc3\xb6teborg, \xc3\xaen care a fost rezerv\xc4\x83 neutilizat\xc4\x83 \xc3\xaen \xc3\xaenfr\xc3\xa2ngerea cu 3-0. El a r\xc4\x83mas pe banc\xc4\x83 p\xc3\xa2n\xc4\x83 \xc3\xaen etapa a noua, pe 28 aprilie, fiind debutat de Nanne Bergstrand \xc3\xaempotriva lui \xc3\x96rebro SK, \xc3\xaentr-un meci pe care l-a c\xc3\xa2\xc8\x99tigat 4-1. A urmat o serie de \xc8\x99ase meciuri \xc3\xaen care a ap\xc4\x83rat poarta lui Kalmar, iar echipa a fost ne\xc3\xaenvins\xc4\x83 \xc3\xaen timpul acestor jocuri. Spre sf\xc3\xa2r\xc8\x99itul sezonului el si-a cimentat pozi\xc8\x9bia de titular cu c\xc3\xa2teva parade impresionante, pierz\xc3\xa2nd o singur\xc4\x83 data \xc3\xaen cele 14 meciuri de campionat pe care le-a jucat, neprimind gol \xc3\xaen \xc8\x99apte dintre acestea. El a jucat, de asemenea, \xc3\xaen semifinala Cupei Suediei \xc3\xaempotriva lui Hammarby, meciul urm\xc3\xa2nd s\xc4\x83 ajung\xc4\x83 la penaltiuri dup\xc4\x83 2-2 \xc3\xaen timpul regulamentar. Kalmar a pierdut cu 6-5 la penaltiuri, deoarece Beri\xc8\x99a nu a reu\xc8\x99it s\xc4\x83 pareze nicio loviutur\xc4\x83._NEWLINE_Berisha a marcat primul gol pentru Kalmar \xc3\xaempotriva lui Cliftonville \xc3\xaen rundele de calificare a Ligii Europa \xc8\x99i a marcat primul s\xc4\x83u gol \xc3\xaen Allsvenskan \xc3\xaempotriva campionilor de la Helsingborgs IF, marc\xc3\xa2nd de la punctul cu var \xc3\xaen minutul 38 \xc3\xaen 2012. Dar meciul s-a terminat cu cea mai ru\xc8\x99inoas\xc4\x83 \xc3\xaenfr\xc3\xa2ngere din cariera lui Berisha, cu scorul final de 7-2. Berisha a devenit primul executant al penaltiurilor la Kalmar \xc8\x99i a \xc3\xaenscris toate golurile sale din penalty._NEWLINE_Berisha a jucat \xc3\xaen ultimul s\xc4\x83u joc pentru Kalmar \xc3\xaempotriva lui Halmstads BK la 1 septembrie 2013 \xc8\x99i a marcat dintr-un penalty \xc3\xaen victoria echipei sale cu 1-0._NEWLINE_\xc3\x8en timpul petrecut la Kalmar, managerul clubului, Svante Samuelsson, a declarat c\xc4\x83 Etrit a crescut mult \xc8\x99i s-a antrenat serios cu antrenorul cu portarii Donald Arvidsson. Berisha a fost pl\xc4\x83cut de fani, \xc3\xaen special \xc3\xaen sezonul 2013, fiind principalul factor \xc3\xaen men\xc8\x9binerea clubului pe locul cinci, cu \xc8\x99ansa de a c\xc3\xa2\xc8\x99tiga campionatul.\n_START_SECTION_\nLazio\n_START_PARAGRAPH_\nLa 2 septembrie 2013, Etrit Berisha a semnat cu SS Lazio \xc3\xaen perioada de transferuri din var\xc4\x83._NEWLINE_\xc3\x8en timpul sezonului s\xc4\x83u de debut pentru Lazio, Berisha a fost rezerva lui Federico Marchetti \xc3\xaen mandatul antrenorului Vladimir Petkovic. A debutat la Lazio pe 7 noiembrie 2013 \xc3\xaentr-un meci din grupele UEFA Europa League 2013-2014 \xc3\xaempotriva lui Apollon Limassol, c\xc3\xa2\xc8\x99tigat de laziali cu 2-1. Paradele sale impresionante l-au convins pe antrenorul Vladimir Petkovic sa-i dea o nou\xc4\x83 \xc8\x99ans\xc4\x83 \xc3\xaen urm\xc4\x83torul meci din Europa League \xc3\xaempotriva Legiei Var\xc8\x99ovia care a avut loc trei s\xc4\x83pt\xc4\x83m\xc3\xa2ni mai t\xc3\xa2rziu, iar Berisha a reu\xc8\x99it sa p\xc4\x83streze poarta intact\xc4\x83, f\xc4\x83c\xc3\xa2nd c\xc3\xa2teva parade importante prin care \xc8\x99i-a ajutat echipa s\xc4\x83 c\xc3\xa2\xc8\x99tige \xc3\xaen deplasare cu 2-0. Berisha a jucat \xc3\xaen Europa League pentru al treilea meci consecutiv pe 12 decembrie 2013 \xc3\xaempotriva lui Trabzonspor, p\xc4\x83str\xc3\xa2nd din nou poarta neatins\xc4\x83, scor 0-0. \xc3\x8en decembrie 2013, titularul din poarta lui Lazio, Federico Marchetti, s-a accidentat, iar Berisha a c\xc3\xa2\xc8\x99tigat \xc8\x99ansa de a-\xc8\x99i face debutul la 6 ianuarie 2014 \xc3\xaen campionat chiar \xc3\xaempotriva lui Inter Milano, sub conducerea noului antrenor Edoardo Reja, numit la 4 ianuarie 2014. \xc3\x8empotriva lui Inter Milan Berisha a fost integralist \xc8\x99i nu a primit gol, ajut\xc3\xa2nd-o pe Lazio s\xc4\x83 c\xc3\xa2\xc8\x99tige cu 1-0. O s\xc4\x83pt\xc4\x83m\xc3\xa2n\xc4\x83 mai t\xc3\xa2rziu, la 11 ianuarie 2014, Berisha a jucat din nou \xc8\x99i nu a primit gol \xc3\xaen meciul \xc3\xaempotriva Bolognei, terminat cu o remiz\xc4\x83 f\xc4\x83r\xc4\x83 gol primit. Primul s\xc4\x83u meci din Coppa Italia a venit pe 14 ianuarie 2014 \xc3\xaempotriva Parmei, un meci pe care Lazio l-a c\xc3\xa2\xc8\x99tigat cu 2-1. A reu\xc8\x99it s\xc4\x83 joace \xc8\x99i \xc3\xaen urm\xc4\x83torul meci din Coppa Italia \xc3\xaempotriva lui Napoli din sferturile de final\xc4\x83, unde Lazio a pierdut cu 1-0 \xc8\x99i a fost eliminat\xc4\x83 din competi\xc8\x9bie._NEWLINE_Chiar dac\xc4\x83 Marchetti \xc8\x99i-a revenit, noul antrenor Edoardo Reja a preferat s\xc4\x83-i dea lui Berisha o mai multe \xc8\x99anse, iar el a jucat \xc3\xaentr-un egal cu 1-1 \xc3\xaen fa\xc8\x9ba lui Juventus pe 25 ianuarie 2014. Berisha \xc8\x99i-a continuat forma bun\xc4\x83 pe 2 februarie 2014, c\xc3\xa2nd din nou nu a primit gol \xc3\xaen victoriua cu Chievo Verona scor 2-0. V\xc3\xa2rful carierei sale de la Lazio a fost meciul Derby della Capitale \xc3\xaempotriva lui AS Roma din 8 februarie 2014; Berisha a p\xc4\x83strat poarta intact\xc4\x83 \xc8\x99i \xc3\xaen acest meci, care s-a terminat cu scorul de 0-0 \xc8\x99i a fost votat drept Omul meciului. Apoi, \xc3\xaen Europa League, Lazio a jucat \xc3\xaempotriva lui Ludogorets Razgrad \xc3\xaen \xc8\x99aisprezecimi, cu Berisha titular, meci care s-a \xc3\xaencheiat cu o \xc3\xaenfr\xc3\xa2ngere scor 0-1._NEWLINE_Dup\xc4\x83 ce a jucat 8 meciuri consecutiv, Beri\xc8\x99a \xc8\x99i-a pierdut \xc3\xaen martie locul de titular \xc3\xaen fa\xc8\x9ba lui Marchetti, care a fost folosit titular \xc3\xaen urm\xc4\x83toarele trei meciuri. Dup\xc4\x83 aceste 3 meciuri, Marchetti s-a accidentat iar Berisha a mai prins dou\xc4\x83 meciuri; cu excep\xc8\x9bia meciului jucat de Marchetti \xc3\xaempotriva Parmei la 30 martie 2014, Berisha a jucat \xc3\xaen toate cele 7 meciuri ramase. La 6 aprilie 2014, Berisha a p\xc4\x83strat poarta intact\xc4\x83 \xc3\xaen victoria de 2-0 \xc3\xaempotriva lui Sampdoria, unde a jucat 90 de minute. A f\xc4\x83cut un alt meci f\xc4\x83r\xc4\x83 gol primit pe 27 aprilie 2014 \xc3\xaen victoria important\xc4\x83 de 0-2 \xc3\xaempotriva lui Livorno. Berisha a jucat \xc3\xaen ultimul meci al sezonului din 18 mai 2014, p\xc4\x83str\xc3\xa2nd poarta goal\xc4\x83 \xc3\xaen victoria cu 1-0 \xc3\xaempotriva Bolognei, cu un gol marcat din penalty de coechipierul s\xc4\x83u Lucas Biglia \xc3\xaen minutul 4 al prelungirilor._NEWLINE_Beri\xc8\x99a a terminat sezonul 2013-2014 cu 23 de meciuri, dintre care 2 \xc3\xaen Coppa Italia \xc8\x99i 4 \xc3\xaen Europa League \xc8\x99i Lazio a terminat pe pozi\xc8\x9bia a noua \xc3\xaen Seriei A 2013-2014. Berisha a fost, de asemenea, votat ca cel mai bun portar str\xc4\x83in al anului \xc8\x99i a fost inclus \xc3\xaen cele mai bun unsprezece al juc\xc4\x83torilor str\xc4\x83ini din sezonul 2013-2014 de Serie A.\n_START_SECTION_\nSezonul 2014-2015\n_START_PARAGRAPH_\n\xc3\x8en cel de-al doilea sezon cu Lazio, Berisha a fost trecut pe banc\xc4\x83 de noul antrenor Stefano Pioli, din nou lu\xc3\xa2ndu-i fa\xc8\x9ba Federico Marchetti, dar cu toate acestea a fost titular \xc3\xaen Cupa Italiei 2014-2015. Berisha a p\xc4\x83strat curat \xc3\xaen debutul s\xc4\x83u de sezon 2014-15 nou la meciul valabil pentru 2014-15 Coppa Italia \xc3\xaempotriva Bassano Virtus, terminat \xc3\xaen victoria de 7-0. A \xc3\xaenceput sezonul Serie A 2014-2015, iar Lazio a jucat 90 de minute pe 31 august 2014 \xc3\xaen meciul de deschidere cu Milano, care a terminat cu pierderea de 3-1. De\xc8\x99i antrenorul Stefano Pioli l-a preferat Federico Marchetti ca titular \xc3\xaen timpul sezonului, Berisha a reu\xc8\x99it s\xc4\x83-l \xc3\xaenlocuiasc\xc4\x83 cu succes pe Marchetti, juc\xc3\xa2nd bine \xc3\xaen cele 90 de minute de pe 15 februarie 2015 \xc3\xaempotriva lui Udinese \xc8\x99i p\xc4\x83strat poarta goal\xc4\x83 \xc3\xaen victoria cu 1-0 de la Lazio, cu un gol marcat de Antonio Candreva. A fost inclus de Goal.com \xc3\xaen cel mai bun unsprezece al celei de-a 23-a etape de Serie A._NEWLINE_Pe parcursul \xc3\xaentregului sezon, Berisha a reu\xc8\x99it s\xc4\x83 joace \xc3\xaen 10 meciuri \xc3\xaen patru dintre ele neprimind gol \xc8\x99i s-a clasat pe locul trei cu Lazio, loc care le-a adus calificarea \xc3\xaen Liga Campionilor 2015-2016. \xc3\x8en Cupa Italia, Berisha a jucat \xc3\xaen cele \xc8\x99apte meciuri (\xc3\xaen care a primit dou\xc4\x83 goluri) de p\xc3\xa2n\xc4\x83 la finala \xc3\xaempotriva campionilor Serie A \xc8\x99i a Coppa Italia, Juventus, \xc3\xaen care Lazio a pierdut \xc3\xaen prelungiri din cauza unui gol marcat de Alessandro Matri \xc3\xaen minutul 97. _NEWLINE_Dup\xc4\x83 decizia staffului tehnic al lui Lazio de a-l p\xc4\x83stra pe Marchetti ca titular, Berisha a decis s\xc4\x83 se transfere la Atalanta BC fiind \xc3\xaemprumutat timp de un an cu op\xc8\x9biune de cump\xc4\x83rare, pentru a juca ca titular. La Atalanta a f\xc4\x83cut un sezon impresionant, neprimind gol \xc3\xaen unsprezece meciuri, reu\xc8\x99ind s\xc4\x83 o ajute pe Atalanta s\xc4\x83 termine sezonul pe locul 5 \xc8\x99i s\xc4\x83 ob\xc8\x9bin\xc4\x83 calificarea \xc3\xaen grupele Europa League 2017-2018._NEWLINE_Nu a primit gol nici \xc3\xaen meciul cu Napoli de pe pe 26 februarie 2017, echip\xc4\x83 aflat\xc4\x83 atunci pe locul trei, av\xc3\xa2nd c\xc3\xa2teva parade decisive, ajut\xc3\xa2nd-o pe Atalanta s\xc4\x83 c\xc3\xa2\xc8\x99tige pe Stadio San Paolo. Berisha a p\xc4\x83strat poarta intact\xc4\x83 \xc8\x99i pe 5 martie 2017 \xc3\xaempotriva lui Fiorentina, f\xc4\x83c\xc3\xa2nd mai multe parade, \xc3\xaen timp ce Atalanta a f\xc4\x83cut o remiz\xc4\x83 f\xc4\x83r\xc4\x83 gol dup\xc4\x83 cinci victorii consecutive._NEWLINE_Pe 21 iunie 2017, Atalanta l-a cump\xc4\x83rat definitiv pe Berisha pentru 5 milioane de euro. Dup\xc4\x83 o performan\xc8\x9b\xc4\x83 impresionant\xc4\x83 \xc3\xaen a treia etap\xc4\x83 a Seriei A 2017-2018 \xc3\xaempotriva lui Sassuolo, Berisha a fost inclus din nou \xc3\xaen echipa etapei.\n_START_SECTION_\nPrimele meciuri \xc8\x99i preliminariile Campionatului Mondial din 2014\n_START_PARAGRAPH_\nBerisha a fost convocat pentru prima dat\xc4\x83 de antrenorul echipei na\xc8\x9bionale a Albaniei, Gianni De Biasi, pentru amicale \xc3\xaempotriva Qatarului \xc8\x99i Iranului \xc3\xaen mai 2012. El \xc8\x99i-a f\xc4\x83cut debutul pentru Albania \xc3\xaempotriva Iranului pe stadionul \xc4\xb0n\xc3\xb6n\xc3\xbc, Istanbul, Turcia, juc\xc3\xa2nd \xc3\xaen cele 90 de minute \xc8\x99i p\xc4\x83str\xc3\xa2nd poarta intact\xc4\x83 \xc3\xaentr-o victorie cu 1-0. \xc3\x8en cursul lunii viitoare, el a primit cet\xc4\x83\xc8\x9benia albanez\xc4\x83 la 1 iunie 2012 pentru a deveni eligibil s\xc4\x83 joace pentru echipa na\xc8\x9bional\xc4\x83 a Albaniei \xc8\x99i \xc3\xaen meciuri oficiale. A reu\xc8\x99it s\xc4\x83 joace \xc8\x99i \xc3\xaen urm\xc4\x83torul meci amical \xc3\xaempotriva Moldovei, pe 14 august 2012, intr\xc3\xa2nd la pauz\xc4\x83 \xc3\xaen locul lui Samir Ujkani._NEWLINE_Berisha a fost chemat pentru primele meciuri de calificare la Campionatul Mondiale din 2014 cu Cipru \xc8\x99i Elve\xc8\x9bia \xc3\xaen septembrie 2012. Cu toate acestea, el a fost doar rezerv\xc4\x83, \xc3\xaen poart\xc4\x83 intr\xc3\xa2nd Samir Ujkani. El a fost convocat  din nou pentru urm\xc4\x83toarele dou\xc4\x83 meciuri de calificare \xc3\xaempotriva Islandei \xc8\x99i Sloveniei \xc3\xaen octombrie, \xc3\xaen care Berisha \xc8\x99i-a f\xc4\x83cut debutul competitiv \xc3\xaempotriva celei de-a doua pe data de 16, juc\xc3\xa2nd 90 de minute \xc8\x99i p\xc4\x83str\xc3\xa2nd poarta intact\xc4\x83 cu mai multe parade care au ajutat Albania s\xc4\x83 c\xc3\xa2\xc8\x99tige cu 1-0 pe stadionul Qemal Stafa, fiind prima victorie a na\xc8\x9bionalei sale._NEWLINE_\xc3\x8en urma acestei performan\xc8\x9be, Berisha a fost folosit titular pentru meciurile de calificare r\xc4\x83mase. La 22 martie 2013, \xc3\xaen meciul cu Norvegia de la Oslo, Berisha a avut un meci impecabil, deoarece a f\xc4\x83cut c\xc3\xa2teva parade decisive, care au condus la victoria Albaniei cu 1-0, prima \xc3\xaen fa\xc8\x9ba Norvegiei. El a reu\xc8\x99it s\xc4\x83 joace \xc3\xaen celelalte cinci meciuri, \xc3\xaens\xc4\x83 visul s\xc4\x83u de a se califica la Campionatul Mondial din 2014 a fost zdrobit, \xc3\xaen timp ce Albania a pierdut trei meciuri \xc8\x99i a avut dou\xc4\x83 egaluri, \xc3\xaencheind campania de calificare pe penultimul loc cu zece puncte.\n_START_SECTION_\nCampania de calificare la Euro 2016\n_START_PARAGRAPH_\nDup\xc4\x83 calific\xc4\x83ri, portarul Ujkani a ales s\xc4\x83 joace pentru Kosovo, f\xc4\x83c\xc3\xa2nd ca Berisha s\xc4\x83 fie titular cert pentru Albania, cu Shehi fiind rezerv\xc4\x83. Berisha a debutat \xc3\xaen meciul din calific\xc4\x83rile pentru Euro 2016 \xc3\xaempotriva Portugaliei, juc\xc3\xa2nd bine \xc8\x99i ajut\xc3\xa2ndu-\xc8\x99i echipa s\xc4\x83 c\xc3\xa2\xc8\x99tige cu 1-0, \xc3\xaencep\xc3\xa2nd pentru prima dat\xc4\x83 o campanie de calific\xc4\x83ri cu o victorie. A fost, de asemenea, prima victorie \xc3\xaempotriva echipei cunoscute ca \xe2\x80\x9eSele\xc3\xa7\xc3\xa3o das Quinas\xe2\x80\x9d. La 14 octombrie 2014, \xc3\xaen a patra etap\xc4\x83  \xc3\xaen fa\xc8\x9ba Serbiei, Berisha a jucat titular p\xc3\xa2n\xc4\x83 \xc3\xaen minutul 42 \xc3\xaentr-un meci am\xc3\xa2nat din cauza fanilor s\xc3\xa2rbi care aruncau cu tor\xc8\x9be pe teren. El, \xc3\xaempreun\xc4\x83 cu al\xc8\x9bi juc\xc4\x83tori albanezi, au fost ataca\xc8\x9bi de huliganii s\xc3\xa2rbi care au aruncat pe teren cu scaune \xc8\x99i alte obiecte. Ini\xc8\x9bial, UEFA a acordat Serbiei victoria la masa verde, dar i-au fost sc\xc4\x83zute trei puncte, ceea ce le-a f\xc4\x83cut at\xc3\xa2t pe Serbia, c\xc3\xa2t \xc8\x99i pe Albania s\xc4\x83 se judece la Curtea de Arbitraj Sportiv, care la 10 iulie 2015 a acordat Albaniei o victorie cu 3-0, iar Serbia a r\xc4\x83mas cu depunctarea de trei puncte._NEWLINE_La 4 septembrie 2015, Berisha a f\xc4\x83cut c\xc3\xa2teva parade bune, care au asigurat Albaniei un punct \xc3\xaen meciul de deplasare \xc3\xaempotriva Danemarcei, care a adus echipa mai aproape de \xe2\x80\x9evisul european\xe2\x80\x9d. Berisha a fost din nou \xc3\xaen poart\xc4\x83, dar Albania a suferit dou\xc4\x83 mari \xc3\xaenfr\xc3\xa2ngeri \xc3\xaen ultimele minute \xc3\xaempotriva Portugaliei \xc8\x99i Serbiei, respectiv 0-1 \xc8\x99i 0-2, cu goluri care au venit \xc3\xaen minutele de prelungiri. \xc3\x8en urma celor dou\xc4\x83 \xc3\xaenfr\xc3\xa2ngeri, Albania a avut o ultim\xc4\x83 \xc8\x99ans\xc4\x83 de a ob\xc8\x9bine calificarea \xc3\xaen meciul final de calificare \xc3\xaempotriva Armeniei de pe Stadionul Republican Vazgen Sargsian, unde Berisha a p\xc4\x83strat poarta intact\xc4\x83, iar ro\xc8\x99-negrii au c\xc3\xa2\xc8\x99tigat cu 3-0 \xc8\x99i s-au calificat la UEFA Euro 2016, fiind pentru prima dat\xc4\x83 c\xc3\xa2nd Albania s-a calificat la un turneu final._NEWLINE_La 21 mai 2016, Berisha a fost numit \xc3\xaen lotul l\xc4\x83rgit al Albaniei de 27 de juc\xc4\x83tori pentru UEFA Euro 2016, \xc8\x99i s-a aflat pe lista final\xc4\x83 trimis\xc4\x83 la UEFA cu cei 23 de juc\xc4\x83tori care au luat parte la Euro pe 31 mai. Mai t\xc3\xa2rziu, pe 11 iunie 2016, \xc3\xaen primul meci al grupei A \xc3\xaempotriva Elve\xc8\x9biei, Berisha a ie\xc8\x99it gre\xc8\x99it, gaf\xc4\x83 \xc3\xaen urma c\xc4\x83reia avea s\xc4\x83 se produc\xc4\x83 singurul gol al meciului, venit dintr-o lovitur\xc4\x83 de cap a lui Fabian Sch\xc3\xa4r dintr-o lovitur\xc4\x83 de col\xc8\x9b. \xc3\x8en al doilea, \xc3\xaempotriva gazdei Fran\xc8\x9bei, Berisha a reu\xc8\x99it performan\xc8\x9ba de a nu lua gol p\xc3\xa2n\xc4\x83 \xc3\xaen minutul 90, c\xc3\xa2nd Fran\xc8\x9ba de dou\xc4\x83 ori, c\xc3\xa2\xc8\x99tig\xc3\xa2nd cu 2-0. \xc3\x8en cel de-al treilea \xc8\x99i ultimul meci al grupului \xc3\xaempotriva Rom\xc3\xa2niei, Berisha a reu\xc8\x99it s\xc4\x83 \xc8\x9bin\xc4\x83 poarta intact\xc4\x83, iar Albania a c\xc3\xa2\xc8\x99tigat cu 1-0 reu\xc8\x99ind prima victorie \xc3\xaentr-un turneu de fotbal major. A fost prima victorie a Albaniei \xc3\xaen fa\xc8\x9ba Rom\xc3\xa2niei din 1948. Albania a terminat grupa \xc3\xaen pozi\xc8\x9bia a treia cu trei puncte \xc8\x99i cu un golaveraj de -2 \xc8\x99i era clasat\xc4\x83 pe ultimul loc dintre echipele clasate pe locul trei, ceea ce le-a adus eliminarea din competi\xc8\x9bie.\n_START_SECTION_\nCalific\xc4\x83rile pentru Campionatul Mondial din 2018\n_START_PARAGRAPH_\nCampania de calificare pentru Campionatul Mondial din 2018 a \xc3\xaenceput bine, echipa Albaniei reu\xc8\x99ind s\xc4\x83 ob\xc8\x9bin\xc4\x83 6 puncte din \xc8\x99ase posibile \xc3\xaen primele dou\xc4\x83 meciuri, b\xc4\x83t\xc3\xa2nd-o Macedoniacu  2-1 \xc3\xaen meciul de deschidere din 5 septembrie 2016 \xc8\x99i mai t\xc3\xa2rziu pe Liechtenstein cu 0-2 \xc3\xaen deplasare pe 6 octombrie, meci \xc3\xaen care Berisha a b\xc4\x83tut recordul de\xc8\x9binut de 18 ani de Arjan Beqaj pentru cele mai multe meciuri f\xc4\x83r\xc4\x83 gol primit \xc3\xaen poarta Albaniei. Berisha a fost implicat \xc3\xaen cele dou\xc4\x83 victorii \xc8\x99i a primit laude din partea mass-media. \xc3\x8en urm\xc4\x83torul meci \xc3\xaempotriva Spaniei pe 10 octombrie, Berisha a reu\xc8\x99it s\xc4\x83 nu primeasc\xc4\x83 gol \xc3\xaen prima repriz\xc4\x83 \xc8\x99i apoi la zece minute dup\xc4\x83 \xc3\xaenceputul celei de-a doua jum\xc4\x83t\xc4\x83\xc8\x9bi a f\xc4\x83cut o gre\xc8\x99eal\xc4\x83 c\xc3\xa2nd a resping\xc3\xa2nd mingea p\xc3\xa2n\xc4\x83 la David Silva care i-a pasat lui Diego Costa care a marcat \xc3\xaen poarta goal\xc4\x83. 8 minute mai t\xc3\xa2rziu Spania a marcat din nou c\xc3\xa2\xc8\x99tig\xc3\xa2nd cu 0-2. Cu toate acestea, Berisha a fost l\xc4\x83udat pentru performan\xc8\x9ba sa, care a f\xc4\x83cut ca Albania s\xc4\x83 evite o \xc3\xaenfr\xc3\xa2ngere cu mai multe goluri \xc3\xaempotriva unui adversar puternic, cum era Spania. La 12 noiembrie 2016, \xc3\xaen timpul meciului acas\xc4\x83 \xc3\xaempotriva Israelului, Berisha a fost implicat \xc3\xaentr-o ciocnire cu atacantul israelian Eran Zahavi, lovindu-l cu capul \xc3\xaen figur\xc4\x83, lucru care i-a atras o suspendare pe o perioad\xc4\x83 nedeterminat\xc4\x83. La 19 decembrie 2016, FIFA a luat decizia de a-l suspenda pe Berisha pentru dou\xc4\x83 meciuri \xc8\x99i l-a amendat-o cu 5000 de franci elve\xc8\x9bieni. El a pierdut meciurile \xc3\xaempotriva Italiei la 24 martie 2017 \xc8\x99i \xc3\xaempotriva Israelului la 11 iunie 2017. La 6 octombrie 2017 \xc3\xaen meciul din etapa a noua \xc3\xaempotriva Spaniei, din cauza lipsei c\xc4\x83pitanului principal Ansi Agolli \xc8\x99i a vice-c\xc4\x83pitanului M\xc3\xabrgim Mavraj Berisha, a fost c\xc4\x83pitan al Albaniei pentru prima dat\xc4\x83 \xc3\xaentr-un meci oficial, pentru c\xc4\x83 era juc\xc4\x83torul cu cele mai multe selec\xc8\x9bii din primul unsprezece trimis pe teren de antrenorul Christian Panucci.\n_START_SECTION_\nStil de joc\n_START_PARAGRAPH_\nBerisha este cunoscut pentru forma sa atletic\xc4\x83, precum \xc8\x99i capacitatea de a executa penaltiuri, dup\xc4\x83 ce a marcat de patru ori \xc8\x99i a ratat o singur\xc4\x83 dat\xc4\x83 de la punctul cu var c\xc3\xa2nd a jucat pentru Kalmar FF. El a declarat c\xc4\x83 juc\xc4\x83torul s\xc4\x83u favorit \xc8\x99i totodat\xc4\x83 modelul s\xc4\x83u \xc3\xaen via\xc8\x9b\xc4\x83 este portarul olandez Edwin van der Sar.\n_START_SECTION_\nControverse\n_START_PARAGRAPH_\nLa 31 iulie 2013, Chievo Verona a anun\xc8\x9bat c\xc4\x83 a semnat cu Berisha \xc3\xaen timpul ferestrei de transfer de var\xc4\x83, \xc3\xaens\xc4\x83 Berisha \xc3\xaensu\xc8\x99i nu a acceptat acest lucru, spun\xc3\xa2nd c\xc4\x83 pur \xc8\x99i simplu a avut un acord cu clubul, dar nu a semnat. La 5 septembrie 2013, dup\xc4\x83 ce Berisha a semnat cu Lazio, Chievo a anun\xc8\x9bat c\xc4\x83 a trimis cazul la FIFA. La 11 septembrie 2013, pre\xc8\x99edintele lui Lazio, Claudio Lotito, a declarat c\xc4\x83 Berisha a fost cump\xc4\x83rat \xc8\x99i transferul s\xc4\x83u a fost f\xc4\x83cut regulamentar. La 14 septembrie 2013, directorul sportiv al lui Chievo, Giovanni Sartori, l-a acuzat pe Berisha c\xc4\x83 s-a dus la la Lazio pentru mai mul\xc8\x9bi bani. La 29 ianuarie 2014, cazul a fost redeschis, iar Lazio \xc3\xae\xc8\x99i c\xc4\x83uta un alt portar \xc3\xaen timpul ferestrei de transfer din iarn\xc4\x83. La 31 ianuarie 2014, presa a anun\xc8\x9bat c\xc4\x83 Berisha risc\xc4\x83 o suspendare de 3 luni din cauza contractului pe care el pretindea c\xc4\x83 l-a semnat. La 5 februarie 2014, Giovanni Sartori a cerut \xc3\xaenchiderea acestui caz \xc8\x99i retragerea acuza\xc8\x9biilor. La 20 martie 2014, managerul Kalmar FF, Svante Samuelson, a declarat c\xc4\x83 transferul fostului s\xc4\x83u portar Etrit Berisha a fost unul regulamentar. La 28 iunie 2014, mass-media a anun\xc8\x9bat c\xc4\x83 cazul lui Berisha ar putea fi \xc3\xaenchis deoarece FIFA nu a luat \xc3\xaenc\xc4\x83 o decizie.'